СТУДИРАЊЕ У НЕМАЧКОЈ И DAAD СТИПЕНДИЈЕ ЗА МАСТЕР СТУДИЈЕ, ДОКТОРАТЕ И ИСТРАЖИВАЊА

Обавештавамо вас да ће DAAD информативни центар Београд дана 23.06.2020. у 12 часова одржати online презентацију (Вебинар) на тему „Студирање у Немачкој и DAAD стипендије за мастер студије, докторате и истраживања“ за све научне дисциплине. Презентација ће бити одржана путем ZOOM платформе.

Због новонастале ситуације изазване корона вирусом и даљих мера опреза није могуће у овом периоду да се уживо на факултетима одрже презентације о DAAD стипендијама и могућностима студирања у Немачкој.
Заинтересовани за присуство на овом вебинару морају да пошаљу упит до понедељка 22.06.2020. на e-mail info@daad.rs како би добили линк за приступ Вебинару.